**OBRAZLOŽENJE PRIJEDLOGA FINANCIJSKOG PLANA**

**ZA RAZDOBLJE 2024. - 2026.**

**OSNOVNA ŠKOLA IVANA GORANA KOVAČIĆA SVETI JURAJ NA BREGU**

Osnovnu školu Ivana Gorana Kovačića Sveti Juraj na Bregu trenutno pohađa 415 učenika. Škola ima 60 zaposlenih djelatnika čije se plaće financiraju iz državnog proračuna, 1 osobnog asistenta koji se financira iz projekta „Škole jednakih mogućnosti“ te 2 učiteljice zaposlene na poslovima produženog boravka učenika.

* U nastavku navodimo utrošak financijskih sredstava po programima u eurima:

|  |  |  |  |  |  |  |
| --- | --- | --- | --- | --- | --- | --- |
| Naziv programa iz Proračuna | Izvršenje  2022. |  | Plan 2023. | Plan  2024. | Projekcija 2025. | Projekcija 2026. |
| Program MZOŠ – plaće i naknade zaposlenima | 1.043.839,54 |  | 1.095.862,90 | 1.427.313,84 | 1.576.508,35 | 1.707.475,93 |
| Prehrana učenika – proračun | 0 |  | 46.941,79 | 85.336,54 | 87.743,36 | 89.774,36 |
| ŽSV psihologa – proračun | 0 |  | 0 | 186,44 | 0 | 0 |
| Školski udžbenici – proračun | 24.580,67 |  | 27.480,80 | 25.185,56 | 26.133,98 | 24.102,98 |
| Školska shema | 0 |  | 7.543,57 | 6.273,35 | 0 | 0 |
| Decentralizirana sredstva – osnivač | 69.021,49 |  | 72.170,95 | 76.918,15 | 82.734,42 | 82.728,08 |
| Produženi boravak učenika – sredstva roditelja i Općine | 84.399,72 |  | 33.851,15 | 53.936,99 | 39.801,96 | 40.732,37 |
| Vlastiti prihodi Škole – školska dvorana | 7.426,02 |  | 7.601,47 | 14.301,11 | 13.221,83 | 13.221,83 |
| Škola jednakih mogućnosti | 7.575,97 |  | 9.004,58 | 9.223,73 | 9.292,96 | 8.657,36 |

* **OBRAZLOŽENJE PROGRAMA**
* Najveća stavka financijskog plana su sredstva za plaće djelatnika financirana iz državnog proračuna, odnosno Ministarstva znanosti i obrazovanja. Prehrana učenika je od početka ove godine financirana iz sredstava Državnog proračuna, i to u iznosu od 1,33 eura po obroku dnevno. Škola je domaćin Županijskog stručnog vijeća psihologa pa je u tu svrhu iz proračuna dobila sredstva za organizaciju istih. Školski udžbenici se također financiraju iz sredstava Državnog proračuna temeljem poslanih narudžbi za svaku školsku godinu.
* **Škola jednakih mogućnosti** - financiranje plaća jednog osobnog asistenta u planiranom iznosu od iz sredstava EU fondova (90%) te sredstava Međimurske županije u iznosu od 10%. Trenutno je u Školi zaposlen jedan osobni asistent.
* **Produženi boravak učenika razredne nastave** – 50% cijene pokrivaju roditelji, a 50% Općina Sveti Juraj na Bregu. Iz tog se iznosa financiraju plaće djelatnica te namirnice i ostali materijal za prehranu i provođenje nastave. Trenutno u školi ovaj program pohađa 42 učenika. Za dvoje učenika, pripadnika Romske nacionalne manjine, 50 posto sredstava za tu svrhu osigurava Ministarstvo nacionalnih manjina, dok drugu polovicu plaća Općina Sveti Juraj na Bregu. Iz dobivenih sredstava, osigurava se i nefinancijska imovina za potrebe produženog boravka. Iz sredstava se također financiraju plaće djelatnica temeljem Ugovora o radu. Temelj ovog programa je potpisani Sporazum s Općinom i Ugovori o organizaciji produženog boravka kojeg potpisuju roditelji, odnosno skrbnici učenika.
* Vlastiti prihodi škole su većim dijelom prihodi od najma školske dvorane. Školska se dvorana u večernjim satima i kada nema organizirane nastave, iznajmljuje vanjskim korisnicima po cijeni koja je definirana od strane osnivača. U manjoj mjeri, vlastite prihode čine i akcije skupljanja starog papira. Iz prikupljenih sredstava financiraju se ulaganja u potrebnu opremu Škole te redovno održavanje dvorane.

*Napomena: Ako se usvojeni financijski plan ne razlikuje od prijedloga financijskog plana, Školski odbor ne mora ponovno usvajati financijski plan već prijedlog automatizmom postaje financijski plan.*

U Pleškovcu, 20. listopada 2023.

Ravnatelj Škole:

Mladen Beuk, dipl. ing.